أهدي هذه القصيده للجميع
وخصوصا اخي العزيز جريح القلب اتمنى له
شفاء جرحه الكبير
لاترجع ابد موشرط اعيش وياك
بدونك عايش اني وكلشي ماهمني
صح بعدك بجيت وصح ذرفت دموع
وصح العبره صارت حيل تخنكني
لكن مامتت بس حبك انت المات
هذه كبالك اني الضحكه رسمتني
عشت وياك لحد ماعرفتك هيج
تنطر لحضه عينك ناويه تذلني
ليش بيا سبب ؟؟ حاجيني صوتك وين؟
برر كل جريمة شوك ذبحتني
اذا تطلب جنت من روحي روح انطيك
واضملك عيني اخاف النوب تطلبني
جنت اسهر سهر ماعرف مثله الليل
اضل متاني صوتك حته يحضني
حرام شكد ظلمت جروحي بيدك هاي
اكلك فدوه كافي شبيك تظلمني
تضحك انت عادي ..وانه دمعي يسيل
رووووح الخاطر الله ارجوك فاركني
شسوي بحبك اني وانت كومه تراب
وبكلبك ملح ..ميفيد تزرعني
عزيزه دموعي ذيج النزلت بفركاك
يادمعي العزيز بداعتي اعذرني
وكلبي شكد ظلمتك ماقصدت ااذيك
انا الخجلان منك فدوه صدكني
وانت ابعد علي لوهسه اموت هنا
ماتانيك ابد خليك هاجرني
واذا كل جسمي صاحك حته اليه تعود
اترك جسمي اني وانهزم مني
روح لخاطر الله ارجوك فاركني
منقول
ألشاعر أســـــير الحب